open-index/open-wikipedia-markdown huggingface dataset:
Viva

Η **Viva Services** είναι προμηθευτής ηλεκτρονικών υπηρεσιών στην Ελλάδα.

Πρόκειται για ένα ηλεκτρονικό ταξιδιωτικό γραφείο, τηλεπικοινωνιακό πάροχο με άδεια της Ελληνικής Επιτροπής Τηλεπικοινωνιών και Ταχυδρομείων και εγγεγραμμένο ασφαλιστικό πράκτορα. Είναι ένας από τους μεγαλύτερους σε απευθείας σύνδεση ταξιδιωτικούς πράκτορες και παρόχους υπηρεσιών εκδόσεως εισιτηρίων, καθώς και ο μεγαλύτερος παροχέας VoIP (Voice over IP) στην Ελλάδα. Η εταιρεία είναι θυγατρική της Viva Wallet Holdings S.A. 

H Viva.gr είναι η κορυφαία εταιρεία στην διάθεση εισιτηρίων θεαμάτων στην ελληνική αγορά, παρέχοντας εισιτήρια για θεατρικές παραστάσεις, συναυλίες, αθλητικά γεγονότα, συνέδρια κ.α.

## Ιστορία
Ιδρύθηκε το 2006 παρέδωσε φθηνή τηλεφωνία VoIP (Voice over IP). Ταυτόχρονα, δημιούργησε το Viva Numbers που είναι ελληνικοί τηλεφωνικοί αριθμοί για χρήση σε συνδυασμό με το δίκτυο VoIP που θα μπορούσε να χρησιμοποιηθεί ως IVR, FAX ή φωνητικό ταχυδρομείο.

Το 2010 επεκτάθηκε στον ηλεκτρονικό ταξιδιωτικό τομέα που παρέχει online κράτηση πτήσεων, ακτοπλοϊκά εισιτήρια, ξενοδοχεία και ενοικιάσεις αυτοκινήτων. Ήταν η πρώτη εταιρεία στην Ελλάδα που παρείχε online εισιτήρια για λεωφορεία και τραίνα. Το 2011 ανοίγει το πρώτο της κατάστημα σε ένα από τα μεγαλύτερα εμπορικά κέντρα της Αθήνας, The Mall Athens και επεκτείνεται σε εισιτήρια για θεάματα, συναυλίες και αθλητικές εκδηλώσεις. Το 2012 ξεκινάει μια υπηρεσία επιγραμμικής κινητής τηλεφωνίας για προπληρωμένα τηλέφωνα. Το 2013 αρχίζει να προσφέρει online υπηρεσίες ασφάλισης αυτοκινήτου μέσω μιας ηλεκτρονικής μηχανής σύγκρισης που συγκρίνει τις μεγαλύτερες ασφαλιστικές εταιρείες στην Ελλάδα. Την ίδια χρονιά, εγκαινιάζει το Viva Wallet, μία υπηρεσία που ενσωματώνει όλες τις ηλεκτρονικές του υπηρεσίες σε κινητές συσκευές. Στις 3 Αυγούστου 2020 η Viva Wallet απέκτησε την τραπεζική άδεια της Praxia Bank. Δραστηριοποιείται σε 24 χώρες της ΕΕΑ και είναι μία από τις λίγες neobanks με τραπεζική άδεια. Τον Ιανουάριο του 2022, η αμερικανική τράπεζα J.P. Morgan συνάπτει συμφωνία εξαγοράς του 49% των μετοχών της Viva Wallet.

## Παραπομπές

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Millenium Bank

Η **Millennium bank** ήταν ελληνική τράπεζα. Η έδρα της ήταν στην Καλλιθέα της Αθήνας. Ιδρύθηκε το 2000 ως Nova Bank. Ξεκίνησε με μετοχικό κεφάλαιο 50δις δραχμών και 45 υποκαταστήματα σε Αθήνα και Θεσσαλονίκη και περίπου 400 υπαλλήλους.

αλλά στις 10 Νοεμβρίου 2006 μετονομάστηκε σε Millennium bank προκειμένου να συμμορφωθεί με το παγκόσμιο σήμα "Millennium" της τότε μητρικής εταιρείας Millennium BCP (Banco Comercial Português) της Πορτογαλίας. 

Τον Ιούνιο του 2013 η Millennium bank εξαγοράστηκε από την Τράπεζα Πειραιώς. Οι δραστηριότητές της μεταφέρθηκαν στην Τράπεζα Πειραιώς τον Δεκέμβριο του 2013.

## Παραπομπές


Κατηγορία:Πρώην τράπεζες της Ελλάδας
Κατηγορία:Τράπεζα Πειραιώς
Seajets

Η **Seajets** είναι μια από τις μεγαλύτερες ακτοπλοϊκές εταιρίες που δραστηριοποιούνται στα ελληνικά ύδατα. Διαθέτει το μεγαλύτερο στόλο ταχύπλοων στην Ελλάδα με τα πλοία της να ανέρχονται στα 37, 31 ταχύπλοα και 6 συμβατικά, η Seajets δραστηριοποιείται σε γραμμές των Κυκλάδων, Δωδεκανήσων, Κρήτης Σποράδων, Κυθήρων /Αντικυθήρων και Βορείου Αιγαίου.

## Ιστορία
Η Seajets ιδρύθηκε το 1989. Σήμερα λειτουργεί έναν στόλο 18 πλοίων υψηλής ταχύτητας και 6 συμβατικά που εξυπηρετούν δρομολόγια από τα λιμάνια του Πειραιά της Ραφήνας και του Λαυρίου σε αρκετά κυκλαδίτικα νησιά. Επίσης, έχει δρομολόγια μεταξύ Κρήτης (Ηράκλειο - Ρέθυμνο) και Κεντρικών Κυκλάδων (Σαντορίνη, Ίος, Νάξος, Σύρος, Τήνος, Άνδρος, Δυτικές Κυκλάδες, Πάρος, Μύκονος), καθώς και λιμάνια της Βορείο-Δυτικής Ελλάδος (Χίος, Λήμνος, Άγιος Ευστράτιος, Καβάλα, Βόλος, Σποράδες, Μαντούδι, Θεσσαλονίκη). Συνολικά, ο στόλος της Seajets ταξιδεύει σε 17 νησιά και προσφέρει 140 συνδέσεις μεταξύ τους. Οι περισσότερες από αυτές τις διαδρομές είναι εποχιακές και λειτουργούν μεταξύ Απριλίου και Οκτωβρίου κάθε χρόνο.

Η Seajets με την μέχρι πρότινος πορεία της, τον Δεκέμβριο του 2018, ψηφίστηκε ως η καλύτερη εταιρεία της χρονιάς για την επιβατηγό ναυτιλία στα βραβεία της Lloyd’s List Greek Shipping Awards 2018.

Η πορεία της Seajets στη ναυτιλία ξεκινά το 1989 και, μετά την επίσημη είσοδό της στον χώρο της επιβατηγού ναυτιλίας το 2002, συνεχίζει απρόσκοπτη έως και σήμερα. Καλύπτει πάνω από 250 συνδέσεις λιμανιών από τον Πειραιά, τη Ραφήνα και την Κρήτη για τα νησιά των Κυκλάδων και το Βόρειο Αιγαίο.

## Στόλος

### Ταχύπλοα
Η Seajets διαθέτει στόλο 30 ταχύπλοων από τα οποία μερικά είναι σε λειτουργία και τα υπόλοιπα παροπλισμένα αλλά και κάποια χρησιμοποιούνται ως πηγή ανταλλακτικών για τα ταχύπλοα που είναι σε λειτουργία. Τα λειτουργικά ταχύπλοα ανέρχονται σε 18, ενώ λειτουργούν και 6 συμβατικά. Τα υπόλοιπα 11 ταχύπλοα είτε είναι παροπλισμένα είτε χρησιμοποιούνται ως πηγή ανταλλακτικών, επίσης η Seajets διαθέτει ακόμα το βομβαρδισμένο Ift (ex- HSV-2 SWIFT, Swift I) που επίσης χρησιμοποιείται για ανταλλακτικά.

### Συμβατικά

### Προηγούμενος Στόλος
*Aqua Spirit (2016-2017) (Έγινε **Northern Sea Wolf** με την **BC Ferries**)

## Παραπομπές


Κατηγορία:Ελληνικές ναυτιλιακές επιχειρήσεις
MotorCar

Η **MotorCar** ήταν ελληνική εταιρεία κατασκευής φορτηγών, που δραστηριοποιούταν μεταξύ 1967 και 1971. Ήταν μία από τις μικρότερες στην κατηγορία της, αν και μάλλον "επαγγελματική" στην ποιότητα σχεδιασμού και κατασκευής. Τα μοντέλα του (όλα τα ανατρεπόμενα καρότσια) χρησιμοποίησαν ένα πλαίσιο που αναπτύχθηκε από την ίδια, σε δύο εκδόσεις που χρησιμοποίησαν Volkswagen και γερμανικούς κινητήρες Ford, αντίστοιχα. Σύμφωνα με την ταξινόμησή τους, και τα δύο μοντέλα θα μπορούσαν νομίμως να μεταφέρουν μόνο 350 κιλά, αν και στην πράξη αντέχαν μέχρι και 2 τόνους από τους χρήστες τους.

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
Τρίγωνο Δράμας

Το **Τρίγωνο**, που μέχρι το 1927 ονομαζόταν *Μπαχάν* ή *Μπεχάν*, είναι ένα ακατοίκητο χωριό του νομού Δράμας στο δήμο Παρανεστίου στην περιφέρεια Ανατολικής Μακεδονίας και Θράκης.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
ΚΥΚΝΟΣ Α.Ε.

Η **ΚΥΚΝΟΣ Α.Ε.** είναι ελληνική εταιρεία κονσερβοποιίας. Έχει την έδρα της στο Ναύπλιο. Κατασκευάζει πάστα τομάτας, κέτσαπ και σάλτσες τομάτας. Τα προϊόντα της εξάγονται και σε πόλεις των ΗΠΑ, που υπάρχει ελληνική διασπορά.

Ο Κύκνος έχει πολλά εργοστάσια σε όλη την Ελλάδα, συμπεριλαμβανομένου των Σαβαλίων και της Ζακύνθου.

Η εταιρεία ιδρύθηκε το 1915. Αρχικά η παραγωγή γινόταν σε συσκευαστήριο λαχανικών και τοματοπολτού στο χωριό της Ασίνης από το 1911. Το 1928 η εταιρεία εγκαινίασε το πρώτο εργοστάσιο της στο Ναύπλιο, στην Οδό Ασκληπιού το οποίο εξοπλίστηκε με ταχυσυμπυκνωτές χυμού ντομάτας για τον σκοπό της παραγωγής τοματοπολτού. Το εργοστάσιο διέθετε κυτιοποιείο για την παραγωγή κονσερβών που γεμίζει η εταιρεία.

Την δεκαετία του 1950 η εμφάνιση του εργοστασίου της εταιρείας ανανεώθηκε. Ο σχεδιασμός του βασίζεται στο σχέδιο του αρχιτέκτονα Καλλικλή.

Την δεκαετία του 1970 αρχίζει να εξάγει προϊόντα της στο εξωτερικό και άρχισε να προμηθεύει τοματοπολτό σε γνωστές εταιρείες τροφίμων. Την περίοδο 2002-2003 η εταιρεία μεταφέρεται στην Ηλεία με αποτέλεσμα το εργοστάσιο της στο Ναύπλιο να κατεδαφιστεί την άνοιξη του 2004 και το εργοστάσιο στην Δαλαμανάρα (Μπολάτι) να μείνει εγκαταλελειμμένο. Το 2015 η ΚΥΚΝΟΣ Α.Ε. κλείνει έναν αιώνα ζωής.

Κατηγορία:Ελληνικές βιομηχανίες
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Πιέτρο Τραντονίκο

Ο **Πιέτρο Τραντονίκο** (Λατινικά : *Petrus Tradonicus*, Ίστρια, 800 - 13 Σεπτεμβρίου 864) ήταν ο 13ος σύμφωνα με την παράδοση και ιστορικά ο 11ος Δόγης της Βενετίας (836 - 864). Η εκλογή του έσπασε την εξουσία της Οικογένειας Παρτεσιπάτσιο. Η Οικογένεια του με καταγωγή από την Πούλα ήρθε στο Ριάλτο από το Ιεσόλο, τα διατάγματα τον καταγράφουν περισσότερο σαν πολεμιστή παρά σαν διπλωμάτη. Με την εκλογή του (836) νομιμοποίησε τον γιο του Τζιοβάνι σαν συμβασιλέα, έκανε και ο ίδιος αποτυχημένη απόπειρα όπως οι περισσότεροι δόγηδες στην εποχή του να μετατρέψει τη Δημοκρατία της Βενετίας σε κληρονομική μοναρχία. 

## Ήττα από τους Ναρεντίνους

Πολέμησε τους Σαρακηνούς στο Μπάρι και στον Τάραντα, οι Σαρακηνοί είχαν νικήσει τους Βενετούς στο Σανσέγκο ένα νησί νότια της Πούλα, έπρεπε να κλείσει συνθήκη όχι μόνο με τους Σαρακηνούς αλλά και με τους Σλάβους. Προχώρησε σε εκστρατεία εναντίον των Ναρεντίνων πειρατών (839) που είχαν λεηλατήσει και θανατώσει πολλούς Βενετσιάνους εμπόρους όταν επέστρεφαν από το Μπενεβέντο (834 - 835), έκλεισε ειρήνη με τον δούκα Μίρλαβ της Κροατίας και έναν Ναρεντίνο πρίγκιπα τον Ντρουζάκ. Η εκστρατεία επί των Ναρεντίνων απέτυχε, με την επιστροφή του στη Βενετία είχε χάσει 100 άνδρες (840). Οι Ναρεντίνοι πειρατές συνέχισαν να τον καταδιώκουν μέχρι τη Βενετία, λεηλάτησαν την Καόρλ μια πόλη πάνω στη λιμνοθάλασσα (846).

## Φιλοξενία του αυτοκράτορα

Ο αυτοκράτορας Λοθάριος Α΄ αναγνώρισε την ανεξαρτησία της Βενετίας που είχε ήδη αναγνωριστεί από τη Βυζαντινή Αυτοκρατορία, πήρε τους τίτλους του *"Σπαθάριου"* και του *"Υπάτου"*. Την άνοιξη του 856 ο Πιέτρο Τραντονίκο και ο συμβασιλέας γιος του Τζιοβάνι φιλοξένησαν τρεις μέρες στη Βενετία τον αυτοκράτορα Λουδοβίκο Β΄ της Ιταλίας και τη σύζυγο του, ο αυτοκράτορας τότε βάπτισε τη μικρή κόρη του Τζιοβάνι.

## Δολοφονία

Ο Τζιοβάνι πέθανε το 963, έναν χρόνο αργότερα (13 Σεπτεμβρίου 864) ο δόγης έπεσε σε παγίδα από μια ομάδα κακοποιών ενώ επέστρεφε από τον ναό του Αγίου Ζαχαρία και δολοφονήθηκε. Το σώμα του βρέθηκε αργότερα από μοναχούς και τάφηκε στον ναό του Αγίου Ζαχαρία, οι δολοφόνοι του τιμωρήθηκαν άλλοι εκτελέστηκαν, άλλοι εξορίστηκαν στη Γαλλία και στην Κωνσταντινούπολη. Δεν υπήρχαν φυσικοί του διάδοχοι και στη θέση του δόγη επανήλθε η Οικογένεια Παρτεσιπάτσιο με τον Όρσο Α΄ Παρτεσιπάτσιο.

## Παραπομπές
 		


## Πηγές

*Norwich, John Julius. A History of Venice. Alfred A. Knopf: New York, 1982.

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Βυζαντινοί ύπατοι
Κατηγορία:Βυζαντινοί σπαθάριοι
Σίλλη Δράμας

Η **Σίλλη**, έως το 1927 γνωστή ως *Μπελέν* ή *Μπέλλεν*, είναι χωριό του νομού Δράμας στο δήμο Παρανεστίου στην περιφέρεια Ανατολικής Μακεδονίας και Θράκης. Κατά την Ελληνοτουρκική ανταλλαγή πληθυσμών του 1923, εγκαταστάθηκαν στην περιοχή 49 οικογένειες Μικρασιατών προσφύγων (181 πρόσωπα).

Η δημοτική κοινότητα Σίλλης περιλαμβάνει και τους οικισμούς Διπόταμα και Πρασινάδα ενώ στην απογραφή του 2021 ο οικισμός δεν είχε μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Πτελέα Δράμας

Η **Πτελέα** ή **Πτελέα Πλατανιά** είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας. Στο παλιό δημοτικό σχολείο του χωριού στεγάζεται το Μουσειακό Εκθετήριο Πτελέας.

## Ιστορία
Έως το 1927 αναφέρεται ως *Μπέριστα*, και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 116 οικογένειες προσφύγων (414 άτομα) από τον Πόντο, τη Μικρά Ασία και την Ανατολική Θράκη.

Αναφέρεται μετά την απελευθέρωση ως *Μπέριστα* το 1919 στο  ΦΕΚ 251Α - 20/11/1919 να προσαρτάται στην τότε κοινότητα Κουζλού Κιόϊ και στο ΦΕΚ 76Α - 02/05/1927 να μετονομάζεται σε Πτελέα. Το 1956 με το ΦΕΚ 125Α - 21/05/1956 μετονομάστηκε σε *Φτελιά* και το 1961 με το όνομά της διορθώθηκε σε *Πτελέα Πλατανιά.*

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Πετρότοπος Δράμας

Ο **Πετρότοπος** ή **Μοναστηράκιον**, έως το 1927 γνωστό ως *Μπίτσοβο*, είναι ακατοίκητο χωριό του νομού Δράμας στο δήμο Δράμας στην περιφέρεια Ανατολικής Μακεδονίας και Θράκης.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Μέλισσα Κίκιζας

Η Μέλισσα Κικιζας ΑΕΒΕ Τροφίμων  είναι ελληνική , ανώνυμη εταιρία τροφίμων που ιδρύθηκε στην Αθήνα το 1947 από τον **[[Αλέξανδρος Κίκιζας|Αλέξανδρο Κίκιζα.]]** 

Είναι ευρύτερα γνωστή για τα ζυμαρικά Μέλισσα που κατέχουν ηγετική θέση στην ελληνική αγορά.  Παράγει όλα τα είδη ζυμαρικών όπως Μακαρόνια και Πάστες από σιμιγδάλι, Ταλιατέλλες, Κανελλόνια,Παιδικά ζυμαρικά, Ζυμαρικά με λαχανικά, Ζυμαρικά Ολικής Άλεσης, Ζυμαρικά High Protein, Ζυμαρικά χωρίς Γλουτένη, τη σειρά «Χρυσή Επιλογή από την καρδιά του σιταριού», τη σειρά παραδοσιακών ζυμαρικών «Βλάχα» κ.α.  Η εταιρία έχει εισέλθει και στον τομέα του ελαιολάδου με την εξαγορά της ελαιουργικής Terra Creta. 

Σημαντική είναι η εξαγωγική δραστηριότητα τόσο σε προϊόντα ζυμαρικών όσο και ελαιολάδου σε πολλές χώρες σε όλο τον κόσμο.  

Η Μέλισσα Κίκιζας διατηρεί εγκαταστάσεις και εργοστάσια στην Αθήνα, τη Λάρισα και τα Χανιά. 

Το 2023 πραγματοποίησε κύκλο εργασιών 132 εκατ. Ευρώ και απασχολεί συνολικά προσωπικό 330 ατόμων.
## Παραπομπές
Αλέξανδρος Κίκιζας

Γεώργιος Κίκιζας

ΜΕΛΙΣΣΑ-ΚΙΚΙΖΑΣ

Terra Creta

Κατηγορία:Ελληνικές βιομηχανίες
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Lacta

Η **Lacta** είναι μια σειρά ελληνικών προϊόντων σοκολάτας που εισήχθησαν τη δεκαετία του 1960 από την εταιρία ζαχαροπλαστικής Παυλίδης, που ιδρύθηκε το 1841 στην Αθήνα από τον Σπυρίδων Παυλίδη. Το 1991, η εταιρεία του Παυλίδη πωλήθηκε στην Kraft Foods Inc., που μετονομάστηκε σε Mondelēz International. Εκτός από την κλασσική ράβδο σοκολάτας γάλακτος, υπάρχουν πολλές διαφορετικές μορφές και γεύσεις της, όπως Oreo, φουντούκι, φράουλα, κλπ. Η Lacta διανέμεται επίσης στην Κύπρο.
## Παραπομπές


Κατηγορία:Εταιρείες τροφίμων και ποτών στην Ελλάδα
Κατηγορία:Εμπορικά σήματα της Mondelēz International
Κατηγορία:Ράβδοι σοκολάτας
Δέλτα Δράμας

Το **Δέλτα** (πρώην *Βίτοβα* ή *Βίτοβον*) είναι ακατοίκητο χωριό στον δήμο Νευροκοπίου Δράμας, της περιφέρειας Ανατολικής Μακεδονίας και Θράκης.

## Γενικά και ιστορικά στοιχεία
Το Δέλτα είναι κτισμένο σε υψόμετρο 540 μέτρων κοντά στην ελληνοβουλγαρική μεθόριο. Κατά τα ύστερα χρόνια της Τουρκοκρατίας στην Ανατολική Μακεδονία, ονομαζόταν Βίτοβα ή Βίτοβο και ήταν ένας αμιγώς μουσουλμανικός οικισμός της υποδιοίκησης Νευροκοπίου με πληθυσμό περίπου 300 κατοίκων. Μετά τους Βαλκανικούς Πολέμους του 1912 - 1913 προσαρτήθηκε στην Ελλάδα και σύμφωνα με την πρώτη απογραφή που πραγματοποιήθηκε από τις ελληνικές αρχές, ζούσαν σε αυτό 318 άτομα (155 άνδρες και 163 γυναίκες). Μετά τη Μικρασιατική Καταστροφή και την επακόλουθη ανταλλαγή πληθυσμού μεταξύ Ελλάδας και Τουρκίας, οι μουσουλμάνοι αποχώρησαν από το χωριό και στη θέση τους εγκαταστάθηκαν Πόντιοι πρόσφυγες. Λίγα χρόνια αργότερα, το 1928, το χωριό έλαβε τη σημερινή του ονομασία. 

Κατά τις παραμονές του Β΄ Παγκοσμίου Πολέμου στο Δέλτα ζούσαν 206 άτομα. Στη διάρκεια της Κατοχής, η πλειοψηφία των κατοίκων συμμετείχε στην Εθνική Αντίσταση μέσα από τις τάξεις της οργάνωσης του Αντών Τσαούς.

Μεταπολεμικά, το Δέλτα γνώρισε σημαντική μείωση του πληθυσμού του. Το 1991 καταγράφηκαν σε αυτό μόλις 22 κάτοικοι, ενώ το 2001 ο οικισμός καταργήθηκε.

Κάτοικος του Δέλτα ήταν ο επικεφαλής των εθνικιστών ανταρτών της περιοχής του Καρά Ντερέ, Αναστάσιος Αβραμίδης (Αναστάς Αγάς).

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Μικρομηλιά Δράμας

Η **Μικρομηλιά** ή **Μικρομηλέα** είναι ακατοίκητος οικισμός της Ανατολικής Μακεδονίας στην Περιφερειακή Ενότητα Δράμας.

## Γεωγραφικά - ιστορικά στοιχεία
Η Μικρομηλιά βρίσκεται προς τα σύνορα της Ελλάδας με τη Βουλγαρία σε υψόμετρο 630 μέτρα. Είναι κτισμένη βόρεια από την τεχνητή λίμνη Θησαυρού μέσα στο Εθνικό Πάρκο Οροσειράς Ροδόπης. Απέχει 50 χλμ. Β. από τη Δράμα και 37 χλμ. Α.-ΒΑ. από το Κάτω Νευροκόπι (έδρα του δήμου).

Την περίοδο της τουρκοκρατίας ονομαζόταν *Όστιτσα* και οι τότε κάτοικοί του μετά τη Μικρασιατική Καταστροφή και την ανταλλαγή πληθυσμών μετακινήθηκαν ενώ ήρθαν και εγκαταστάθηκαν 61 οικογένειες προσφύγων (173 άτομα). Μετά την απελευθέρωση, αναφέρεται επίσημα το 1919 με την ονομασία *Όστιτσα* στο ΦΕΚ 251Α - 20/11/1919 να προσαρτάται στην τότε κοινότητα Μπορόβου (Ποταμών). Το 1927 με το ΦΕΚ 76Α - 02/05/1927 μετονομάστηκε σε *Μικρομηλιά* και το 1940 διορθώθηκε σε *Μικρομηλέα*. Σύμφωνα με το Σχέδιο Καλλικράτης αποτελεί την τοπική κοινότητα Μικρομηλέας που υπάγεται στο Δήμου Κάτω Νευροκοπίου και σύμφωνα με την απογραφή 2011 έχει πληθυσμό 38 μόνιμους κατοίκους.

## Παραπομπές



Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Άνω Μανδριά Δράμας

Τα **Άνω Μανδριά**, που μέχρι το 1927 ονομάζονταν *Άνω Αλή Κιοΐ*, είναι ένα ακατοίκητο χωριό του νομού Δράμας στο δήμο Παρανεστίου στην περιφέρεια Ανατολικής Μακεδονίας και Θράκης.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Δράμας
Κατηγορία:Δήμος Παρανεστίου
Αλλατίνη

Η **Αλλατίνη** είναι εταιρεία αλέσεως αλευριού, που ιδρύθηκε το 1858 από τον Μωυσή Αλλατίνη και τον αδελφό του στη Θεσσαλονίκη.

Η εταιρεία διέθετε δύο κλάδους της βιομηχανίας, την κεραμική και τους αλευρόμυλους.

## Ιστορικό
Η οικογένεια Αλλατίνη εγκαταστάθηκε στη Θεσσαλονίκη το 1802, ερχόμενη από το Λιβόρνο της Ιταλίας. Σε συνεργασία με την οικογένεια Μοδιάνο ίδρυσαν την εταιρεία «Μοδιάνο και Αλλατίνη», με αντικείμενο το εμπόριο δημητριακών και αλεύρων. Το 1836 ο Μωυσής Αλλατίνη ίδρυσε κυλινδρόμυλο και κεραμοποιείο, ενώ μετά τον θάνατό του η εταιρεία μετονομάστηκε σε «Frattelli Allatini».

Το 1854 ολοκληρώθηκε η κατασκευή του αλευρόμυλου στη συμβολή των οδών Ανθέων και Λασκαράτου, σε συνεργασία με τον Γάλλο βιομήχανο Darblay de Corblay και τους αδελφούς Αλλατίνη. Από το 1882 ο μύλος πέρασε πλήρως στην κυριότητα της οικογένειας, ενώ το 1897 ιδρύθηκε η «Ανώνυμος Οθωμανική Βιομηχανική και Εμπορική Εταιρεία Θεσσαλονίκης», με μετοχικό κεφάλαιο 3.000.000 γαλλικών φράγκων, η οποία διαχειριζόταν τον αλευρόμυλο και τα κεραμοποιεία Αλλατίνη. Την ίδια περίοδο η οικογένεια δραστηριοποιήθηκε και σε άλλους τομείς, όπως τραπεζικές υπηρεσίες, ζυθοποιία και καπνοβιομηχανία.

Το 1898 ο μύλος καταστράφηκε ολοσχερώς από πυρκαγιά, αλλά ξαναχτίστηκε από τον Ιταλό αρχιτέκτονα Βιταλιάνο Ποσέλλι. Τα εγκαίνια του νέου μύλου πραγματοποιήθηκαν το 1900. Το 1911 η οικογένεια Αλλατίνη επέστρεψε στην Ιταλία, εκποιώντας μεγάλο μέρος της περιουσίας της. Το 1926 η πλειοψηφία των μετοχών της εταιρείας πέρασε σε ομάδα Ελλήνων επιχειρηματιών με επικεφαλής τον Κοσμά Πανούτσο.

### Μεταπολεμική περίοδος
Το 1950 η Αλλατίνη Α.Ε. εισήχθη στο Χρηματιστήριο Αξιών Αθηνών. Την επόμενη χρονιά ο μύλος καταστράφηκε εκ νέου από πυρκαγιά, αλλά επισκευάστηκε και επαναλειτούργησε το 1955. Το 1964 η εταιρεία διασπάστηκε σε δύο νομικά πρόσωπα: την «Αλλατίνη Α.Ε.» που διατήρησε τον αλευρόμυλο και την «Κεραμεία Αλλατίνη Α.Ε.» που διατήρησε τα κεραμοποιεία.

Στα τέλη της δεκαετίας του 1980 η Αλλατίνη ίδρυσε δύο θυγατρικές εταιρείες, την «Εταιρεία Δημητριακών Βορείου Ελλάδος» και την «Ελληνική Εταιρεία Μπισκότων». Η δεύτερη μεταβιβάστηκε στον όμιλο Φιλίππου, αποκτώντας τα δικαιώματα χρήσης του σήματος «Αλλατίνη» για προϊόντα μπισκοτοποιίας, μικροσυσκευασμένο αλεύρι και ορισμένα είδη τροφίμων.

### Σύγχρονη εποχή
Το 1996 η εταιρεία μετέφερε τις δραστηριότητές της στη Βιομηχανική Περιοχή Σίνδου, επενδύοντας σε νέες εγκαταστάσεις 8.8 εκατομμυρίων ευρώ. Το 1997 ιδρύθηκε η θυγατρική «ΕΛ.ΒΙ.Π.Ε.Τ. Α.Ε.» για κατεψυγμένα προϊόντα ζύμης. Την περίοδο 2000–2003 ακολούθησαν εξαγορές και επενδύσεις, μεταξύ των οποίων στη Νιγηρία (Carnac Ltd) και στη «FY.TRO Εμπορική Τροφίμων Α.Ε.» (βιολογικά και οικολογικά τρόφιμα).

Το 2002 η «Εταιρεία Δημητριακών Βορείου Ελλάδος» απέκτησε το 24,6% της εισηγμένης εταιρείας «Υιοί Χ. Κατσέλη ΑΒΕΕ», ποσοστό που αυξήθηκε σταδιακά σε 27,82%. Το 2007, μέσω δημόσιας πρότασης, η Αλλατίνη απέκτησε το 88,5% της «Κατσέλης». Το 2008 η εταιρεία «Αλλατίνη-ΕΔΒΕ Α.Β.Ε.Ε.» απορρόφησε μαζί με την «ΕΛ.ΒΙ.Π.Ε.Τ.» την Αλλατίνη Α.Ε., και ακολούθησε συγχώνευση με την «Υιοί Χ. Κατσέλη ΑΒΕΕ».

Κατηγορία:Ελληνικές βιομηχανίες
Κατηγορία:Ελληνικά εμπορικά σήματα
ΕΨΑ

Η **ΕΨΑ** είναι το όνομα ελληνικής μη αλκοολούχου ποτοποιίας που εδρεύει στην Αγριά Μαγνησίας. Ιδρύθηκε το 1924.

## Ιστορία
### Πρώτα χρόνια
Το 1924 οι Γεώργιος και Ιωάννης Κοσμαδόπουλος ιδρύουν μια εταιρεία υπό την επωνυμία «Ανώνυμος Εταιρία Ψυγείων Αγριάς Βόλου». Την ίδια χρονιά ξεκίνησε η παραγωγή της Λεμονάδας και ακολούθησε η παραγωγή Γκαζόζας. Η τράπεζα Κοσμαδόπουλου ιδρυθείσα από τον πατέρα τους, Δημήτριο, χρεοκόπησε και η Εθνική Τράπεζα παίρνει την εταιρεία η οποία ιδρύει την «Νέα Ψυγεία Αγριάς Α.Ε.». Η συσκευασία των αναψυκτικών γίνεται πλέον στην χαρακτηριστική γυάλινη φιάλη με την μπίλια. Το 1937 η ΕΨΑ κερδίζει το «Χρυσούν Βραβείον Ποιότητος» στην Διεθνή Έκθεση Θεσσαλονίκης.

### Μετέπειτα
Το 1969 η παραγωγή πάγου σταματά διότι τα ηλεκτρικά ψυγεία γίνονται φθηνότερα και είναι πλέον πιο προσιτά στον λαό. Η Εθνική Τράπεζα πουλά την επιχείρηση στα αδέλφια Μοσκαχλαϊδή. Οι νέοι ιδιοκτήτες, μετά την αγορά, επενδύουν σε καινούρια μηχανήματα και εγκαταστάσεις. Η παραγωγή από 1.500 μπουκάλια την ώρα, φτάνει τώρα τα 7.500 μπουκάλια την ώρα. Το 1983 η ΕΨΑ παράγει την πρώτη Ελληνική Cola. Το 2003 η ΕΨΑ παράγει Βυσσινάδα χωρίς ανθρακικό. Το 2008 η ΕΨΑ αποσπά βραβείο από την TÜV HELLAS, ενώ το 2012 εισάγει τα ελαφριά αναψυκτικά.

## Παραπομπές


## Εξωτερικοί σύνδεσμοι
* Η επίσημη ιστοσελίδα της ΕΨΑ

Κατηγορία:Ελληνικές βιομηχανίες
Κατηγορία:Ελληνικά εμπορικά σήματα
Κατηγορία:Αναψυκτικά
Εκδόσεις Ψυχογιός

Οι **Εκδόσεις Ψυχογιός** είναι ελληνικός εκδοτικός οίκος. Η διανομή γίνεται κυρίως μέσω βιβλιοπωλείων, μέσω ταχυδρομικής παραγγελίας και μέσω εκθέσεων βιβλίων. Η εταιρεία δημοσιεύει επίσης τους περισσότερους τίτλους σε ηλεκτρονική μορφή. έχει τον μεγαλύτερο κατάλογο των ελληνόγλωσσων ηλεκτρονικών βιβλίων και η διανομή πραγματοποιείται μέσω του iTunes, του Kobo. Η εταιρεία έχει τα αποκλειστικά δικαιώματα της σειράς βιβλίων του Χάρι Πότερ στα ελληνικά.

## Ιστορία
Οι Εκδόσεις Ψυχόγιος ιδρύθηκαν το 1979 από τον Θάνο Ψυχογιό, ο οποίος δημοσίευσε 4 παιδικά μυθιστορήματα.

Στη δεκαετία του '80 η εταιρεία ήταν γνωστή στο ελληνικό αναγνωστικό κοινό για την έκδοση βιβλίων παιδικής φαντασίας με δημοφιλείς συγγραφείς όπως ο Ρόαλντ Νταλ, ο Μίχαελ Έντε, ο Γκράχαμ Γκριν, ο Αντουάν ντε Σαιν-Εξυπερύ και άλλοι. Προς το τέλος της δεκαετίας η εταιρεία είχε μια τεράστια επιτυχία για το ενήλικο κοινό, αφού δημοσίευσε βιβλία του Πάτρικ Ζίσκιντ.

Στη δεκαετία του '90 η εταιρεία επέκτεινε τον κατάλογό της σε περισσότερους τίτλους μυθοπλασίας για ενήλικες, ενώ ενίσχυσε τις προσπάθειές της στη παιδική μυθοπολασία. Μερικές από τις μεγαλύτερες επιτυχίες του οίκου ήταν *ο Θεός των μικρών πραγμάτων* της Αρουντάτι Ρόι, *Το μαντολίνο του Καπετάν Κορέλλι* από τον Λουί ντε Μπερνιέρ. Στα τέλη της δεκαετίας του '90 οι Εκδόσεις Ψυχογιός δημοσίευσαν και τους πρώτους τίτλους της σειράς Χάρι Πότερ που αργότερα έγιναν πολύ δημοφιλείς στην ελληνική αγορά μετά την επιτυχία της σειράς στον υπόλοιπο κόσμο.

Ο κ. Ψυχογιός συνεχίζει ως διευθύνων σύμβουλος της εταιρείας μέχρι σήμερα.

Ο κατάλογός τους αποτελείται από πάνω από 1600 τίτλους που έχουν σχεδιαστεί για να προσελκύουν αναγνώστες όλων των ηλικιών.

Κατηγορία:Εκδοτικοί οίκοι
Κατηγορία:Ελληνικές εκδοτικές επιχειρήσεις
Δημήτρης Ράλλης (ποδοσφαιριστής)

Ο **Δημήτρης Ράλλης** (Νίκαια Αττικής, 1945 - 22 Νοεμβρίου 2018) ήταν Έλληνας βετεράνος ποδοσφαιριστής που αγωνιζόταν ως επιθετικός και κεντρικός χαφ και διαιτητής ποδοσφαίρου.

## Βιογραφικό
Γεννημένος και μεγαλωμένος στη Νίκαια του Πειραιά ξεκίνησε το ποδόσφαιρο από τον Ηρακλή Νίκαιας. Το 1966 μεταπήδησε στον Ολυμπιακό αφού προηγουμένως τον είχε ανακαλύψει ο τότε προπονητής του Ολυμπιακού Μάρτον Μπούκοβι. Παράλληλα, υπήρξε έντονο ενδιαφέρον για την απόκτησή του από τον Εθνικό Πειραιώς. Με τη φανέλα του Ολυμπιακού έκανε ντεμπούτο στις 30 Οκτωβρίου 1966 σε αγώνα για τη 2η αγωνιστική του πρωταθλήματος της Α' Εθνικής με αντίπαλο τον Άρη Θεσσαλονίκης στο Στάδιο Γ. Καραϊσκάκης. Την πρώτη του χρονιά 1966-67 κατέγραψε 18 συμμετοχές στο πρωτάθλημα της Α' Εθνικής και παρέμεινε στην ομάδα ακόμα μία χρονιά, χωρίς όμως να παίρνει συμμετοχές. Το καλοκαίρι του 1968 και σε ηλικία 23 ετών πήρε μεταγραφή στον Ιωνικό Νίκαιας με τη φανέλα του οποίου αγωνίστηκε για 8 χρονιές στην Β' Εθνική μέχρι και το 1976, όποτε και τερμάτισε την ποδοσφαιρική του καριέρα.

Μετά το τέλος της ποδοσφαιρικής του σταδιοδρομίας ασχολήθηκε με την διαιτησία ποδοσφαίρου. Υπήρξε διαιτητής Β' Εθνικής και παράλληλα επόπτης στην Α' Εθνική για 7 χρόνια, χωρίς όμως ποτέ να αποτελεί διαιτητής στη μεγάλη κατηγορία. Επίσης, από το 1968 εργαζόταν στο Δήμο Νίκαιας. Απεβίωσε στις 22 Νοεμβρίου 2018 σε ηλικία 73 ετών.

## Παραπομπές


## Πηγές
* Ο Δημήτρης Ράλλης δεν έχασε ποτέ με τη φανέλα του Ολυμπιακού, fws.gr
* Δημήτρης Ράλλης ο μπαλαδόρος από τον Ηρακλή Νικαίας στόν Ολυμπιακό του Μάρτον Μπούκοβι 1966-1967, koinoniki.gr 

Κατηγορία:Έλληνες διαιτητές ποδοσφαίρου
Κατηγορία:Έλληνες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ιωνικού Νίκαιας
Αδελφοί Χαΐτογλου

Η εταιρεία **Αφοί Χαΐτογλου** είναι ελληνική εταιρεία παραγωγής και μεταποίησης τροφίμων. Με έδρα τη Θεσσαλονίκη, η εταιρεία ξεκίνησε το 1924 ως παραγωγός χαλβά και σταδιακά επέκτεινε την γκάμα προϊόντων της για να συμπεριλάβει ταχίνι και διάφορα άλλα προϊόντα.

Η εταιρεία πωλεί κυρίως μεταποιημένους σπόρους σησαμιού, ταχίνι, χαλβά και μαρμελάδα. Εξάγει το 45% -50% των προϊόντων της σε πολλές χώρες, κυρίως στην ΕΕ και τις ΗΠΑ.

Το συγκρότημα της έδρας βρίσκεται στο Καλοχώρι, ένα μικρό χωριό έξω από τη Θεσσαλονίκη και αποτελείται από πολλές παραγωγές, αποθήκες και εγκαταστάσεις γραφείων που καλύπτουν περίπου 170.000m2.

## Ιστορία
Η εταιρεία ιδρύθηκε το 1924 από τα τρία αδέλφια, τον Ελευθέριο, τον Κωνσταντίνο και τον Σάββα Χαϊτόγλου, που ήταν αρχικά Έλληνες πρόσφυγες από το Ικόνιο της Μικράς Ασίας. Το 1931 η εταιρεία μετακόμισε από ένα μικρό εργαστήριο στο κέντρο της Θεσσαλονίκης σε μια ευρύτερη εγκατάσταση στα περίχωρα της πόλης και μετακόμισε και πάλι το 1962 στο Καλοχώρι, όπου εξακολουθεί να εδρεύει μέχρι της παρούσης. Η εταιρεία επέκτεινε τις πωλήσεις της στη Νότιο Ελλάδα στις αρχές της δεκαετίας του '50. Την ίδια περίοδο εισήγαγε η επωνυμία *Μακεδονικός χαλβάς*, αρχικά για να διαφοροποιήσει το προϊόν και να τονίσει την καταγωγή του. Η εταιρεία ξεκίνησε την εξερεύνηση σε αγορές του εξωτερικού στη δεκαετία του '70. Οι Αφοί Χαϊτόγλου στόχευσαν αρχικά στις στην ελληνική διασπορά στη Γερμανία, τις Ηνωμένες Πολιτείες και την Αυστραλία.

Ο γιος του Ελευθέριου Χαΐτογλου και μετέπειτα πρόεδρος της βιομηχανίας τροφίμων Αφοί Χαΐτογλου ΑΒΕΕ, Δημήτρης Χαΐτογλου απεβίωσε στις 21 Νοεμβρίου 2024, σε ηλικία 95 ετών.

### Απαγωγή
Οι αδελφοί έλαβαν εκτεταμένη κάλυψη από τις ειδήσεις το 1995, όταν ο γενικός διευθυντής Αλέξανδρος Χαϊτόγλου απήχθη και κρατήθηκε όμηρος μέχρις ότου η οικογένειά του πλήρωσε 260.000.000 δραχμές λύτρα. Ο Βασίλης Παλαιοκώστας, Έλληνας εγκληματίας και ο αδελφός του Νίκος καταδικάστηκαν για την απαγωγή και καταδικάστηκαν σε 25 χρόνια φυλάκισης.

## Παραπομπές


Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Ποταμάκι Δράμας

Το **Ποταμάκι** (γνωστό μέχρι το 1927 ως *Ντάλια* ή *Δάλια*) είναι ακατοίκητο χωριό του δήμου Παρανεστίου της περιφέρειας Ανατολικής Μακεδονίας και Θράκης.

Μερικά χρόνια την ενσωμάτωση της περιοχής της Δράμας στο ελληνικό κράτος, υπήχθη διοικητικά το 1920 στην κοινότητα Διποτάμων. Κατά τη διάρκεια του Β΄ Παγκοσμίου Πολέμου, το Ποταμάκι και άλλα χωριά της περιοχής βορειοανατολικά του Νέστου, καταστράφηκαν από τις βουλγαρικές δυνάμεις Κατοχής ως αντίποινα για τις απώλειες που εκείνες υπέστησαν λίγες μέρες νωρίτερα στη μάχη της γέφυρας Παπάδων. Μεταπολεμικά το χωριό εγκαταλείφθηκε.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Κατηγορία:Δήμος Παρανεστίου
Βαθύρρευμα Δράμας

Το **Βαθύρρευμα**, που μέχρι το 1927 ονομαζόταν *Δερέκιοϊ*, είναι ένα ακατοίκητο χωριό του νομού Δράμας στο δήμο Δράμας στην περιφέρεια Ανατολικής Μακεδονίας και Θράκης.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Κατηγορία:Δήμος Δράμας
Πρασινάδα Δράμας

Η **Πρασινάδα**, έως το 1927 γνωστή ως *Τζούρα*, είναι χωριό του νομού Δράμας στο δήμο Παρανεστίου στην περιφέρεια Ανατολικής Μακεδονίας και Θράκης.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
ΝΟΥΝΟΥ

Η **ΝΟΥΝΟΥ** είναι μάρκα προϊόντων της FrieslandCampina Hellas, μέλος της ολλανδικής πολυεθνικής FrieslandCampina.

Το όνομα παραπέμπει στο "La Nounou" καθώς σχεδιάστηκε για τη γαλλική αγορά. Η επωνυμία αγοράστηκε από τις ελληνικές ένοπλες δυνάμεις τη δεκαετία του 1920. Η "μικρή Ολλανδέζα" στη συσκευασία έχει παραμείνει αμετάβλητη από το 1929 και είναι χαρακτηριστική. Το 1983 εξαγοράσθηκε από την ολλανδική FrieslandCampina. Το κύριο προϊόν αποτελείται ουσιαστικά από ένα υγρό συμπύκνωμα κονσερβοποιημένου γάλακτος και περιέχει επίσης ζάχαρη.

## Εξωτερικοί σύνδεσμοι
* Η ιστοσελίδα της εταιρείας

Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Δεμπρετζέλ Δράμας

Το **Δεμπρετζέλ** είναι ένα εγκαταλελειμμένο χωριό εντός των ορίων του δήμου Δράμας στην περιφέρεια Ανατολικής Μακεδονίας και Θράκης.

## Γενικά στοιχεία
Ο οικισμός περιήλθε στο ελληνικό κράτος κατά τη διάρκεια των Βαλκανικών Πολέμων, ενώ σύμφωνα με ελληνική στατιστική του 1913, στην οποία αναφέρεται ως *Δεμπρενζίλ*, είχε πληθυσμό 667 κατοίκων (331 άνδρες και 336 γυναίκες) και υπαγόταν στην υποδιοίκηση Δράμας. Το 1919 υπήχθη στην κοινότητα Ρασόβου (μετέπειτα Λειμώνος) και στην απογραφή του 1920 είχε 391 κατοίκους. Το 1927 υπήχθη στην κοινότητα Σιδηρονέρου, ωστόσο ένα χρόνο αργότερα, ο οικισμός καταργήθηκε.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Κατηγορία:Δήμος Δράμας
Ηρακλής Α.Γ.Ε.Τ.

Η **Ανώνυμος Γενική Εταιρία Τσιμέντων Ηρακλής** είναι ελληνική τσιμεντοβιομηχανία που παρήγαγε σκυρόδεμα και λειτουργούσε μεγάλο αριθμό εγκαταστάσεων σε όλη την Ελλάδα ιδρυθείσα το 1911. Το 1991 η Lafarge προέβη σε αγορά  τριών εργοστασίων τσιμέντου και τριών λατομείων. Τα επόμενα έτη εισήλθαν και άλλες εταιρίες στη διαχείρισή της και οι ιδιοκτήτες εναλλάσσονταν. Από το 2000-2001 Η Α.Γ.Ε.Τ Ηρακλής είναι μία εκ των τριών εταιριών-μελών  του Ομίλου Ηρακλής και επίσης είναι μέλος του πολυεθνικού ομίλου LafargeHolcim ο οποίος από το 2021 είναι γνωστός ως Holcim Ltd.

Η ΑΓΕΤ Ηρακλής είχε μέσο ετήσιο κύκλο εργασιών 521,69 εκατ. Ευρώ. Η ΑΓΕΤ ΗΡΑΚΛΗΣ στη δεκαετία του 1960 αναδείχθηκε σε πρώτη εξαγωγική τσιμεντοβιομηχανία στην Ευρώπη. Ο κύκλος εργασιών της εταιρίας παρέμεινε σχεδόν αμετάβλητος το 2020 σε σχέση με το 2019  οπότε η εταιρία επέστρεψε στην κερδοφορία για πρώτη φορά έπειτα από 10 έτη. Συγκεκριμένα, ανήλθε σε 188,5 εκατομμύρια Ευρώ το 2020 έναντι 188,8 εκατομμύρια Ευρώ το 2019. Η εταιρεία έχει επεκταθεί στην δεκαετία του 2020, αποκτώντας την Χάλυψ Δομικά Υλικά το 2022 και την πελοποννησιακή Λαρσινός το 2023.

## Εγκαταστάσεις
Η ΑΓΕΤ Ηρακλής λειτουργεί τρία εργοστάσια παραγωγής τσιμέντου, ένα από τα οποία στον Βόλο, και είναι το μεγαλύτερο εργοστάσιο τσιμέντου στην Ευρώπη. Διαθέτει επίσης έξι κέντρα διανομής σε όλη την Ελλάδα.

Η εταιρεία προσφέρει υπηρεσίες μεταλλικών κατασκευών και μηχανικής συντήρησης, καθώς και υπηρεσίες θαλάσσιας μεταφοράς και διαχείρισης πλοίων. Τα κύρια προϊόντα της περιλαμβάνουν διάφορες ποιότητες τσιμέντου, σε σάκο ή χύμα, αδρανή υλικά και σκυρόδεμα, για κατασκευές ή για άλλους σκοπούς. Επίσης πωλεί ενδιάμεσα υλικά παραγωγής τσιμέντου, όπως κλίνκερ.

## Παραπομπές


## Εξωτερικοί σύνδεσμοι
*   

Κατηγορία:Ελληνικά εμπορικά σήματα
Κατηγορία:Ελληνικές επιχειρήσεις
Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικές βιομηχανίες
Διπλοχώρι Δράμας

Το **Διπλοχώρι** (πρώην *Δόμπλεν*, αναφέρεται και με τις ονομασίες *Ντόμπλεν* και *Ντούπλιανη*) είναι εγκαταλελειμμένο χωριό του δήμου Νευροκοπίου, στον νομό Δράμας της περιφέρειας Ανατολικής Μακεδονίας και Θράκης.

## Γενικά και ιστορικά στοιχεία
Το Διπλοχώρι είναι κτισμένο σε υψόμετρο 570 μέτρων, σε απόσταση 59 χιλιομέτρων από τη Δράμα και 35 χλμ από το Κάτω Νευροκόπι.

Σε οθωμανικά έγγραφα των τελών του 15ου αιώνα, το χωριό αναφέρεται ως κυρίως χριστιανικό, με μικρή παρουσία μουσουλμάνων. Αιώνες αργότερα, το 1900, σύμφωνα με τη στατιστική του Βούλγαρου συγγραφέα και πολιτικού Βασίλ Κάντσοφ, στο χωριό κατοικούσαν αποκλειστικά μουσουλμάνοι (Πομάκοι).

Μετά τους Βαλκανικούς Πολέμους περιήλθε - όπως και η υπόλοιπη περιοχή της Δράμας - στην Ελλάδα. Σύμφωνα με την απογραφή που πραγματοποιήθηκε το 1913 από τις ελληνικές αρχές, είχε πληθυσμό 544 κατοίκων (269 άνδρες και 275 γυναίκες). Μετά τη Μικρασιατική Καταστροφή και την ανταλλαγή πληθυσμών που ακολούθησε ανάμεσα στην Ελλάδα και την Τουρκία, εγκαταστάθηκαν στο χωριό οικογένειες Ελλήνων προσφύγων. Στην απογραφή του 1928, καταγράφηκαν 94 κάτοικοι, οι οποίοι ασχολούνταν κυρίως με την κτηνοτροφία, τα καπνά και τα σιτηρά. Παράλληλα, το χωριό διέθετε δημοτικό σχολείο. Κατά τις παραμονές του Β΄ Παγκοσμίου Πολέμου, στο Διπλοχώρι ζούσαν 160 άτομα.

Τον Μάιο του 1944 συμπεριλήφθηκε στα χωριά της ορεινής Δράμας που υπέστησαν σοβαρές καταστροφές από τον βουλγαρικό στρατό Κατοχής, στο πλαίσιο αντιποίνων για τη μάχη της γέφυρας Παπάδων. Μεταπολεμικά, το χωριό σταδιακά εγκαταλείφθηκε, με την τελευταία απογραφή σε αυτό να πραγματοποιείται το 1971. Στη σύγχρονη εποχή σώζονται μόνο ερείπια, με εξαίρεση ένα ναΰδριο αφιερωμένο στον Άγιο Δημήτριο, κτίσμα του 1975.

Κάτοικος του οικισμού ήταν ο Πόντιος οπλαρχηγός Κυριάκος Λαζαρίδης, ο οποίος συμμετείχε στην Εθνική Αντίσταση μέσα από τις τάξεις των τμημάτων του Αντώνη Φωστερίδη ως υπαρχηγός του ανταρτών του Καρά Ντερέ.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Toshiba

Η **Toshiba Corporation** (ιαπωνικά: 株式会社東芝, Καμπουσίκι-γκάισα Τοουσίμπα) είναι ένας μεγάλος ιαπωνικός πολυεθνικός όμιλος με έδρα το Τόκιο της Ιαπωνίας. Τα διαφοροποιημένα προϊόντα και  εξοπλισμό και συστήματα πληροφορικής και επικοινωνιών, ηλεκτρονικά εξαρτήματα και υλικά, συστήματα ισχύος, συστήματα βιομηχανικής και κοινωνικής υποδομής, ηλεκτρονικά είδη ευρείας κατανάλωσης, οικιακές συσκευές, ιατρικό εξοπλισμό, 

Η Toshiba ιδρύθηκε το 1990 ως Tokyo Shibaura Denki K.K. μέσω της συγχώνευσης της Shibaura Seisaku-sho (ιδρύθηκε το 2017) και του Tokyo Denki (που ιδρύθηκε το 1890). Το όνομα της εταιρείας άλλαξε επισήμως στην Toshiba Corporation το 1978.

Η Toshiba είναι οργανωμένη σε τέσσερις ομίλους: την Ομάδα Ψηφιακών Προϊόντων, την Ομάδα Ηλεκτρονικών Συσκευών, την Ομάδα Οικιακών Συσκευών και την Ομάδα Κοινωνικής Υποδομής. Είναι εισηγμένη στο Χρηματιστήριο του Τόκιο, όπου αποτελεί συστατικό στοιχείο των δεικτών Nikkei 225 και TOPIX, του Χρηματιστηρίου Αξιών της Οζάκα και του Χρηματιστηρίου της Ναγκόγια. Η Toshiba είναι ο ένατος μεγαλύτερος κατασκευαστής στον κόσμο. Το 2017, η Toshiba αναγκάστηκε να κλείσει κάποιες μη κερδοφόρες θυγατρικές μετά την χρεοκοπία της θυγατρικής της Τοσίμπα, Westinghouse, με αποτέλεσμα ουσιαστικά να αποσυρθεί από την αγορά καταναλωτικών προϊόντων.

Η Τοσίμπα αποχώρησε από την αγορά υπολογιστών το 2020. Για πολλά χρόνια η εταιρεία ήταν ένας από τους σημαντικούς παίκτες στην αγορά των υπολογιστών, με τους υπολογιστές της να απολαμβάνουν για χρόνια υψηλές πωλήσεις.
## Παραπομπές

Κατηγορία:Ιαπωνικά εμπορικά σήματα
Κατηγορία:Εταιρείες ηλεκτρονικών της Ιαπωνίας
Κατηγορία:Επιχειρήσεις υπολογιστών
Lenovo

Η **Lenovo Group Ltd**, **Lenovo PC International** είναι μια πολυεθνική εταιρία τεχνολογίας με έδρα το Πεκίνο. Σχεδιάζει, αναπτύσσει, κατασκευάζει και πωλεί προσωπικούς υπολογιστές, tablet, smartphones, διακομιστές, ηλεκτρονικές συσκευές αποθήκευσης, λογισμικό διαχείρισης πληροφορικής και έξυπνες τηλεοράσεις. Η Lenovo ήταν ο μεγαλύτερος πωλητής προσωπικών υπολογιστών παγκοσμίως κατά τις πωλήσεις μονάδων από το 2013 έως το 2015. 

Η Lenovo δραστηριοποιείται σε περισσότερες από 60 χώρες και πωλεί τα προϊόντα της σε περίπου 160 χώρες. Οι κύριες εγκαταστάσεις της Lenovo είναι στο Πεκίνο και στο Morrisville, με ερευνητικά κέντρα στο Πεκίνο, τη Σαγκάη, το Shenzhen, το Xiamen, το Chengdu, το Nanjing και το Wuhan στην Κίνα, το Yamato στην Ιαπωνία και το Morrisville στις ΗΠΑ. Η Lenovo NEC Holdings, παράγει προσωπικούς υπολογιστές για την ιαπωνική αγορά.

Η Lenovo ιδρύθηκε στο Πεκίνο τον Νοέμβριο του 1984 ως Legend και ενσωματώθηκε στο Χονγκ Κονγκ το 1988. Η Lenovo εξαγόρασε την επιχείρηση ηλεκτρονικών υπολογιστών της IBM το 2005 και συμφώνησε να αποκτήσει την επιχειρηματική της στον τομέα των διακομιστών που βασίζεται στην Intel το 2014. Η Lenovo εισήλθε στην αγορά smartphone το 2012 και από τότε Το 2014 ήταν ο μεγαλύτερος πωλητής smartphones στην ηπειρωτική Κίνα. Η Lenovo είναι εισηγμένη στο Χρηματιστήριο του Χονγκ Κονγκ και αποτελεί συστατικό στοιχείο του δείκτη εταιρειών Hang Seng China-Affiliated Corporations.

## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κατηγορία:Επιχειρήσεις της Κίνας
Κατηγορία:Κατασκευαστές κινητών τηλεφώνων
Hewlett-Packard

Η **Hewlett-Packard Company** (κοινώς ονομαζόμενη **ΗΡ**) ή **Hewlett-Packard** είναι μια αμερικανική πολυεθνική εταιρεία τεχνολογίας πληροφοριών με έδρα το Πάλο Άλτο της Καλιφόρνια. Αναπτύσσει και παρέχει ευρεία ποικιλία εξαρτημάτων καθώς και λογισμικό και συναφείς υπηρεσίες προς τους καταναλωτές αλλά και στους τομείς της υγείας και της εκπαίδευσης.

Η εταιρεία ιδρύθηκε σε ένα γκαράζ ενός αυτοκινήτου στο Palo Alto από τους Bill Hewlett και David Packard και αρχικά δημιούργησαν μια γραμμή παραγωγής ηλεκτρονικού εξοπλισμού. Η HP ήταν ο κορυφαίος κατασκευαστής υπολογιστών παγκοσμίως από το 2007 έως το δεύτερο τρίμηνο του 2013, μετά την οποία η Lenovo την ξεπέρασε. Ειδικεύεται στην ανάπτυξη και κατασκευή υπολογιστών, αποθήκευσης δεδομένων και υλικού δικτύωσης, σχεδιασμού λογισμικού και παροχής υπηρεσιών. Οι κύριες σειρές προϊόντων περιλαμβάνουν προσωπικές υπολογιστικές συσκευές, επιχειρηματικούς και βιομηχανικούς τυποποιημένους διακομιστές, σχετικές συσκευές αποθήκευσης, προϊόντα δικτύωσης, λογισμικό και ποικιλία εκτυπωτών και άλλων προϊόντων απεικόνισης. Η HP προωθεί τα προϊόντα της σε νοικοκυριά, μικρές και μεσαίες επιχειρήσεις, καθώς και μέσω διαδικτυακής διανομής, καταστημάτων λιανικής πώλησης ηλεκτρονικών ειδών και προμηθευτών γραφείου, εταιρειών λογισμικού και σημαντικών προμηθευτών τεχνολογίας.

Οι εκδηλώσεις της Hewlett-Packard περιλάμβαναν την απόσχιση των ηλεκτρονικών και βιοαναλυτικών οργάνων μέτρησης, μέρος της δραστηριότητάς της ως Agilent Technologies το 1999. Τον Νοέμβριο του 2009, η HP ανακοίνωσε την εξαγορά της 3Com με την ολοκλήρωση της συμφωνίας στις 12 Απριλίου 2010. Στις 28 Απριλίου 2010, η HP ανακοίνωσε την εξαγορά της Palm Inc. για 1,2 δισεκατομμύρια δολάρια.

## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κατηγορία:Εταιρείες ηλεκτρονικών
Dell

μικρογραφία|Τα κεντρικά γραφεία της Dell στο Round Rock του Τέξας
Η **Dell** είναι μια αμερικανική πολυεθνική εταιρεία τεχνολογίας πληροφορικής με έδρα το Round Rock, στο Τέξας, που αναπτύσσει, πωλεί, επισκευάζει και υποστηρίζει υπολογιστές, συναφή προϊόντα και υπηρεσίες. Ονομάστηκε έτσι από τον ιδρυτή του, Michael Dell. Η εταιρεία είναι μία από τις μεγαλύτερες τεχνολογικές εταιρείες στον κόσμο, απασχολώντας περισσότερους από 103.300 ανθρώπους στις ΗΠΑ και σε όλον τον κόσμο.

Η Dell πωλεί προσωπικούς υπολογιστές, διακομιστές, συσκευές αποθήκευσης δεδομένων, διακόπτες δικτύου, λογισμικό, περιφερειακά υπολογιστών, τηλεοράσεις υψηλής ευκρίνειας, κάμερες, εκτυπωτές, συσκευές αναπαραγωγής MP3 και ηλεκτρονικά συστήματα. Η εταιρεία είναι γνωστή για τις καινοτομίες της στον τομέα της διαχείρισης αλυσίδας εφοδιασμού και του ηλεκτρονικού εμπορίου, ιδίως του μοντέλου άμεσων πωλήσεων. Η Dell με την εξαγορά της Perot Systems το 2009, εισήλθε στην αγορά υπηρεσιών πληροφορικής. Από τότε, η εταιρεία πραγματοποίησε πρόσθετες εξαγορές στα συστήματα αποθήκευσης και δικτύωσης, με σκοπό την επέκταση του χαρτοφυλακίου τους από την παροχή ηλεκτρονικών υπολογιστών μόνο στην παροχή ολοκληρωμένων λύσεων για εταιρικούς πελάτες. Η Dell είναι η έκτη μεγαλύτερη εταιρεία στο Τέξας με συνολικά έσοδα, σύμφωνα με το περιοδικό Fortune. Είναι η δεύτερη μεγαλύτερη μη πετρελαϊκή εταιρεία στο Τέξας - πίσω από την AT & T - και η μεγαλύτερη εταιρεία στην περιοχή του Greater Austin. Το 2016, η Dell εξαγόρασε την εταιρεία τεχνολογίας επιχειρήσεων EMC Corporation. μετά την ολοκλήρωση της αγοράς, η Dell και η EMC έγιναν τμήματα της Dell Technologies.

## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κατηγορία:Επιχειρήσεις υπολογιστών
Delonghi

}Η **De'Longhi S.p.A** είναι Ιταλική κατασκευάστρια εταιρεία με έδρα το Τρεβίζο της Ιταλίας.

## Ιστορία
Η εταιρεία ιδρύθηκε από την οικογένεια De 'Longhi το 1902 ως ένα μικρό εργαστήριο κατασκευής. Ιστορικά, είναι ένας μεγάλος παραγωγός φορητών θερμαντικών συσκευών και κλιματιστικών που επεκτάθηκε για να συμπεριλάβει σχεδόν κάθε κατηγορία μικρών οικιακών συσκευών από την προετοιμασία και το μαγείρεμα των τροφίμων, μέχρι τον τομέα καθαρισμού και σιδερώματος.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Επιχειρήσεις της Ιταλίας
Beko

Η **Beko** (μερικές φορές στυλιζάρεται ως **beko**) είναι τουρκική εταιρεία παραγωγής ηλεκτρονικών ειδών και τηλεοράσεων, που ανήκει στην τουρκική Arçelik A.Ş. της Koç Holding.

## Ιστορία
Η Beko Elektronik A.Ş. ιδρύθηκε από τον Vehbi Koç, τον ιδρυτή της Koç Holding (ο οποίος ίδρυσε επίσης την Arçelik A.Ş., τη μητρική εταιρεία της Beko το 1955) και τον Leon Bejerano στην Κωνσταντινούπολη, το 1967. Το όνομα της εταιρείας είναι ένας συνδυασμός του πρώτου δύο γράμματα των επωνύμων των ιδρυτών.

Το 2004, η Beko Elektronik αγόρασε τη γερμανική εταιρεία ηλεκτρονικών ειδών Grundig και μέχρι τον Ιανουάριο του 2005, η Beko και η ανταγωνιστική Vestel αντιστοιχούσαν σε περισσότερες από τις μισές από όλες τις τηλεοράσεις που κατασκευάζονται στην Ευρώπη. Τον Απρίλιο του 2008, το τμήμα ηλεκτρονικών ειδών του Beko μετονομάστηκε σε Grundig Elektronik A.Ş.

Κατά την Έκτακτη Γενική Συνέλευση των Μετόχων της Arçelik A.Ş. στις 29 Ιουνίου 2009, αποφασίστηκε η συγχώνευση της Arçelik A.Ş. με τη θυγατρική εταιρεία της Grundig Elektronik A.Ş. (που θα διατεθεί απευθείας από την Arçelik A.Ş. της Koç Holding) με την ανάληψη όλων των περιουσιακών στοιχείων και υποχρεώσεων της Grundig στο σύνολό της.

Η Beko κατασκευάζει προϊόντα όπως τηλεοράσεις, ψυγεία, πλυντήρια ρούχων και πλυντήρια πιάτων, κουζίνες και άλλες λευκές συσκευές.
Η Beko άλλαξε το παλιό λογότυπό της για νέο, τον Ιούνιο του 2014.

## Χορηγίες
Η Beko είναι ο επίσημος χορηγός των πρωταθλημάτων μπάσκετ της Τουρκίας και της Λιθουανίας, καθώς και στο Παγκόσμιο Κύπελλο Μπάσκετ της FIBA το 2014 στην Ισπανία. Η Beko είναι εταίρος του ισπανικού ποδοσφαιρικού συλλόγου Μπαρτσελόνα από το 2014 και του τουρκικού ποδοσφαιρικού συλλόγου Μπεσίκτας, του ποδοσφαιρικού συλλόγου ΦΚ ΧΤΤΟΥ από το Τουρκμενιστάν και είναι ένας από τους μεγαλύτερους διαφημιζόμενους στην αγγλική Premier League από το 2008 και επίσημος χορηγός του Αγγλικού Κυπέλλου..

## Παραπομπές


Κατηγορία:Επιχειρήσεις της Τουρκίας
Kodak

Η **Eastman Kodak** (απλά αναφερόμενη ως Kodak) είναι αμερικανική εταιρεία που παράγει προϊόντα σχετιζόμενα με την φωτογραφία. Η εταιρεία έχει την έδρα της στο Ρότσεστερ, Νέα Υόρκη, όμως ιδρύθηκε στο Νιου Τζέρσεϋ. Η Kodak παρέχει συσκευασίες, λειτουργικές εκτυπώσεις, γραφικές επικοινωνίες και επαγγελματικές υπηρεσίες για επιχειρήσεις σε όλον τον κόσμο. Οι κύριοι τομείς της δραστηριότητάς της είναι τα συστήματα εκτύπωσης, φωτογράφισης και εικονοληψίας αλλά είναι γνωστή κυρίως για τα προϊόντα φωτογραφικού φιλμ.

Η Kodak ιδρύθηκε από τον George Eastman και τον Henry A. Strong στις 4 Σεπτεμβρίου 1888. Κατά το μεγαλύτερο μέρος του 20ου αιώνα, η Kodak κατείχε δεσπόζουσα θέση στον φωτογραφικό τομέα. Ως μέρος μιας στρατηγικής ανάκαμψης, η Kodak άρχισε να επικεντρώνεται στην ψηφιακή φωτογραφία και την ψηφιακή εκτύπωση και προσπάθησε να παράγει έσοδα. Τον Ιανουάριο του 2012, η Kodak κατέθεσε επικαλέστηκε το άρθρο 11 για να καταθέσει πτώχευση. Τον Φεβρουάριο του 2012, η Kodak ανακοίνωσε ότι θα σταματήσει να παράγει ψηφιακές φωτογραφικές μηχανές, βιντεοκάμερες και ψηφιακές κορνίζες. Οι ψηφιακές φωτογραφικές μηχανές πωλούνται ακόμη υπό την επωνυμία Kodak από την JK Imaging Ltd χάρη σε συμφωνία με την Kodak. Τον Ιανουάριο του 2013, το Συνέδριο ενέκρινε τη χρηματοδότηση της Kodak για να ανανσάνει. Η Kodak πώλησε πολλά από τα διπλώματα ευρεσιτεχνίας της για περίπου 525.000.000 δολλάρια σε μια ομάδα εταιρειών (όπως Apple, η Google, Facebook, Amazon, Microsoft, Samsung, η Adobe Systems και HTC) με τα ονόματα Intellectual Ventures και RPX Corporation.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κατηγορία:Φωτογραφία
Διαδηλώσεις στο Πόζναν το 1956

Οι **διαδηλώσεις του Πόζναν** (), ήταν οι πρώτες από αρκετές διαδηλώσεις που πραγματοποιήθηκαν απέναντι στη φιλοσοβιετική κομμουνιστική κυβέρνηση της Πολωνίας. Οι διαδηλώσεις πραγματοποιήθηκαν από εργάτες οι οποίοι επιθυμούσαν καλύτερες συνθήκες διαβίωσης και καλύτερες συνθήκες εργασίας. Στις 28 Ιουνίου 1956, οι εργάτες ξεκίνησαν διαδηλώσεις στα Εργοστάσια Τσεγκιέλσκι του Πόζναν, απαιτώντας καλύτερες συνθήκες και μισθούς και διαμαρτύρονταν για μια πρόσφατη αύξηση των φόρων και υψηλότερες ποσοστώσεις εργασίας. Έπειτα, τα μηνύματα των διαδηλωτών διαδόθηκαν γρήγορα σε όλη την πόλη. Περίπου εκατό χιλιάδες άνθρωποι κατέκλυσαν το κέντρο του Πόζναν και κατευθύνθηκαν προς το Υπουργείο Εθνικής ασφάλειας.

## Το παρασκήνιο πίσω από τις διαδηλώσεις
Μετά το θάνατο του **[[Ιωσήφ Στάλιν|Στάλιν]]**, η Σοβιετική Ένωση βίωσε ένα κλίμα επανάστασης τόσο στο εσωτερικό όσο και στο εξωτερικό της. Στην Πολωνία, εργάτες οι οποίοι ένιωθαν καταπιεσμένοι υπό το κομμουνιστικό καθεστώς αποφάσισαν να πάρουν την τύχη στα χέρια τους και να διαδηλώσουν. Η ομιλία του Νικίτα Χρουστόφ κατά του Στάλιν, *τους έδωσε την αντίληψη πως η τρομερή καταπίεση που βίωναν υπό τον Στάλιν ήταν παρελθόν και πλέον θα μπορούσαν να διεκδικήσουν εκ του μηδενός το μέλλον τους*. Δεν ήταν λίγοι εκείνοι οι οποίοι πρωτοστάτησαν με το μήνυμα "Απαιτούμε ψωμί", καθώς ειδικά στην επαρχεία της Πολωνίας αρκετά μεγάλος αριθμός εργατών υποσιτίζονταν.
## Η αντίδραση της Σοβιετικής Ένωσης
Όπως προαναφέρθηκε, περίπου εκατό χιλιάδες άνθρωποι βρέθηκαν μπροστά από το Υπουργείο Εθνικής Ασφάλειας διαδηλώνοντας. Μέχρι τις 11.00 (της 28ης Ιουνίου 1956) ο αριθμός συνεχώς αυξανόταν. Μετά τις 16.00 όμως, τανκς, τεθωρακισμένα αυτοκίνητα, πυροβόλα και φορτηγά γεμάτα στρατιώτες περικύκλωσαν την πόλη και άρχισαν να συλλαμβάνουν κόσμο και να τον περνούν από βάναυση ανάκριση. Ο φόβος των σοβιετικών σχετιζόταν με το γεγονός πως τα μηνύματα των εργατών θα διαδίδονταν και σε άλλες πόλεις. Εάν αυτό πραγματοποιούταν θα είχε καλλιεργηθεί ένα ιδιαίτερα αρνητικό κλίμα εις βάρος της ΕΣΣΔ. Οι στρατιώτες οι οποίοι επενέβησαν ανέρχονταν σε περίπου 10.000 με τη συνοδεία 400 τανκς. Παρά την αριθμητική διαφορά και το γεγονός πως ορισμένοι διαδηλωτές ήταν εξοπλισμένοι πρέπει να ληφθεί υπόψιν ένας σημαντικός παράγοντας: Ο φόβος απέναντι στα τανκς και του στρατιωτικού εξοπλισμού εκείνων που αποπειράθηκαν να αναχαιτίσουν τις διαδηλώσεις.

## Νεκροί και τραυματίες
Σύμφωνα με τον ιστορικό Ουούκας Γιάστρζιαμπ (πολωνικά: Łukasz Jastrząb), 57 άνθρωποι έχασαν τη ζωή τους και 600 τραυματίστηκαν. Επίσης 250 συνελήφθησαν καθώς θεωρήθηκαν ως απειλή. Στις 28 Ιουνίου έχει θεσπιστεί επέτειος για τα θύματα, από το πολωνικό κράτος.

## Παραπομπές


## Εξωτερικοί Σύνδεσμοι
* https://enantion.gr/2018/06/29/%CF%80%CF%8C%CE%B6%CE%BD%CE%B1%CE%BD-%CE%B9%CE%BF%CF%8D%CE%BD%CE%B9%CE%BF%CF%82-1956-%CF%8C%CF%84%CE%B1%CE%BD-%CE%B2%CE%B3%CE%AE%CE%BA%CE%B5-%CE%BF-%CE%BB%CE%B1%CF%8C%CF%82-%CF%83%CF%84%CE%BF%CF%85/ 
* http://redskywarning.blogspot.com/2018/06/1956.html

Κατηγορία:Ιστορία της Πολωνίας
Κατηγορία:Διαδηλώσεις στην Πολωνία